ཞིང་ཆེན་དམངས་སྲིད་ཐིན་དང་ཞིང་ཆེན་ནོར་སྲིད་ཐིན་གྱིས་ས་ཁུལ་སོ་སོའི་དམངས་སྲིད་དང་ནོར་སྲིད་སྡེ་ཁག་གིས་གྲོང་ཁྱེར་དང་གྲོང་གསེབ་ཀྱི་དབུལ་ཕོངས་མང་ཚོགས་ཀྱི་གཞི་རྩའི་འཚོ་བའི་ཁ་གསབ་རོགས་སྐྱོར་མ་དངུལ་གནང་བའི་བྱ་བར་ཚད་མཐོན་པོའི་སྒོ་ནས་མཐོང་ཆེན་བྱེད་དགོས་པའི་བླང་བྱ་བཏོན་པ་དང་།དུས་ཐོག་ཏུ་མ་དངུལ་བགོ་བྱ་རྒྱག་པའི་ཇུས་གཞི་བཏོན་ནས།ཟླ་གཅིག་གི་ནང་རོགས་སྐྱོར་མ་དངུལ་རྫོང་རིམ་པའི་ནོར་སྲིད་སྡེ་ཁག་ལ་སྟེར་དགོས་པའི་བླང་བྱ་བཏོན།དེ་དང་མཉམ་དུ།དབུལ་ཕོངས་མང་ཚོགས་ཀྱི་གཞི་རྩའི་འཚོ་བའི་ཁ་གསབ་རོགས་སྐྱོར་མ་དངུལ་དོ་དམ་བྱེད་ཐབས་གཟབ་ནན་གྱིས་ལག་བསྟར་བྱེད་པ།ས་ཁུལ་སོ་སོའི་རོགས་སྐྱོར་མ་དངུལ་གཏན་འཁེལ་ལྟར་དངོས་འབེབས་དོན་འཁྱོལ་བྱེད་པ།སྲིད་ཇུས་གསོ་སྦྱོང་དང་དྲིལ་སྒྲོག་ཤུགས་ཚད་ཆེ་རུ་བཏང་སྟེ་དབུལ་ཕོངས་མང་ཚོགས་ཀྱི་གཞི་རྩའི་འཚོ་བའི་འགན་སྲུང་སྲིད་ཇུས་ཁྱོན་ཡོངས་ནས་དོན་འཁྱོལ་བྱེད་པར་འགན་སྲུང་བྱེད་དགོས་པ་དང་།ནུས་ལྡན་ངང་གྲོང་ཁྱེར་དང་གྲོང་གསེབ་ཀྱི་དབུལ་ཕོངས་མང་ཚོགས་ཀྱི་གཞི་རྩའི་འཚོ་བར་འགན་སྲུང་བྱེད་དགོས་པའི་བླང་བྱ་སོགས་བཏོན་པ་རེད།